## MODELI PËR DOKUMENTIN KONSULTATIV

**Projektligji “Për disa shtesa dhe ndryshime në ligjin nr. 12/2018 “Për vlerësimin kalimtar dhe periodik të punonjësve të Policisë së Shtetit, Gardës së Republikës dhe Shërbimit për Çështjet e Brendshme dhe Ankesat në Ministrinë e Brendshme, i ndryshuar””.**

|  |
| --- |
| Ministria e Brendshme fton qytetarë, organizata të shoqërisë civile, ekspertë të fushës, Sindikatën e Punonjësve të Policisë së Shtetit, punonjësit e institucioneve shtetërore të përshira, si: Ministrisë së Brendshme, Policisë së Shtetit, Gardës së Republikës dhe Agjencisë së Mbikëqyrjes Policore, apo institucioneve të tjera si IKDKPKI, Komisionit të Jashtëm të Vlerësimit etj., dhe përfaqësues të tjerë të publikut të interesuar për të kontribuar përgjatë procesit të konsultimit publik të projektligjit ***“Për******disa shtesa dhe ndryshime në ligjin nr. 12/2018 “Për vlerësimin kalimtar dhe periodik të punonjësve të Policisë së Shtetit, Gardës së Republikës dhe Shërbimit për Çështjet e Brendshme dhe Ankesat në Ministrinë e Brendshme, i ndryshuar””****.*Ministria e Brendshme mirëpret:Komente të përgjithshme publike mbi përcaktimet e projektligjit, kryesisht mbi: institucionin përgjegjës të vlerësimit, fushat e ushtrimit të veprimtarisë së institucionit të vlerësimit kalimtar, detyrat dhe përgjegjësitë e drejtuesit dhe anëtarëve të Trupave të Vlerësimit të Agjencisë së Mbikëqyrjes Policore, Drejtuesin e Trupave të Vlerësimit, procedurat për përjashtimin e anëtarëve të Trupave të Vlerësimit, procedurën e vlerësimit të pasurisë nga ILDKPKI, objektin i kontrollit të figures, vlerësimin e rrethanave për kontrollin e figures, procedurën për kontrollin e figures, burimet për vlerësimin e aftësive profesionale, raportin përfundimtar të vlerësimit professional, vlerësimin periodik të punonjësve etj.Kontributet tuaja do të konsiderohen përgjatë procesit të përmirësimit të mëtejshëm të projektligjit. Ministria e Brendshme do të përmbledhë të gjitha sugjerimet dhe komentet tuaja dhe do të japë sqarime për mënyrën se si ato janë reflektuar në projektakt, edhe në rast se mendimet nuk reflektohen në projektligj. |

Kohëzgjatja e konsultimeve:

|  |
| --- |
| Konsultimi publik do të zgjasë 1 muaj, nëpërmjet publikimit në RENJK, nga data 10 maj 2022 deri më 7 qershor 2022. |

Si të përgjigjeni:

|  |
| --- |
| Mund të merrni pjesë në procesin e konsultimeve publike duke dërguar komente/kontribute për projektligjin:* Duke plotësuar formularin online të Regjistrit Elektronik për projektaktit, në adresën elektronike: <http://www.konsultimipublik.gov.al>.
* Me email duke dërguar propozimet/sugjerimet tuaja në adresën e koordinatorit të konsultimit publik për Ministrinë e Brendshme Besmira Hoxha, në adresën: besmira.hoxha@mb.gov.al dhe specialistes Margarita Vogli, në adresën: margarita.vogli@mb.gov.al dhe specialistes Dorela Kararaj dorela.kararaj@mb.gov.al
 |

|  |
| --- |
| Të dhënat e kontaktit të koordinatorit përkatës për konsultime publike dhe /ose të ndonjë personi tjetër të cilit i drejtohen pyetjet:**znj. Besmira Hoxha** - Koordinatore e Konsultimit Publik për MB, e-mail besmira.hoxha@mb.gov.al.**znj. Margarita Vogli -** Specialiste e Drejtorisë së Politikave dhe Strategjive, e- mail margarita.vogli@mb.gov.al**znj.** **Dorela Kararaj -** Specialiste e Drejtorisë së Programimit, Standardizimit, dhe Harmonizimit të Kuadrit Rregullator, e mail dorela.kararaj@mb.gov.al |

Datat dhe vendet e takimeve publike:

|  |
| --- |
| Ky projektligj është hartuar nga grupi i punës, i ngritur me urdhër të ministrit të Brendshëm nr. 26 datë 21.02.2022, me përfaqësues të Ministrisë së Brendshme, Policisë së Shtetit, Gardës së Republikës dhe Agjencisë së Mbikëqyrjes Policore, njëkohësisht edhe grupe interesi. Në hartimin e projektligjit janë marrë në konsideratë edhe sugjerime të ngritura nga ILDKPKI si organ i ndihmës në kontrollin dhe vlerësimin e kriterit të pasurisë.Ky projektligj është konsultuar në mbledhjet e grupit të punës, përkatësisht në datat 25.02.2022, 02.03.2022 dhe 08.03.2022. Përsa i përket punës ekzistuese për hartimin e projektligjit grupet e interesit që përfshijnë përfaqësues të Ministrisë së Brendshme, Policisë së Shtetit, Gardës së Republikës dhe Agjencisë së Mbikëqyrjes Policore të cilët pas kryerjes së disa takimeve dhe marrjes së mendimeve/sugjerimeve kanë dalë në një rezultat final, duke marrë në konsideratë edhe sugjerime të ngritura nga ILDKPKI, si organ i ndihmës në kontrollin dhe vlerësimin e kriterit të pasurisë. |

Sfondi i propozimit legjislativ

|  |
| --- |
| Përgjatë zbatimit të ligjit nr. 12/2018 “*Për vlerësimin kalimtar dhe periodik të punonjësve të Policisë së Shtetit, Gardës së Republikës dhe Shërbimit për Çështjet e Brendshme dhe Ankesave në Ministrinë e Brendshme”, i ndryshuar*, janë identifikuar një sërë problematikash që konsistojnë kryesisht në: * Mospërmbushjen në kohë dhe efektive e qëllimit të këtij ligji për shkak të numrit të lartë të punonjësve që do t’i nënshtrohen procesit të vlerësimit kalimtar dhe periodik.
* Pasaktësinë e terminologjisë dhe vakumit ligjor që eksizton në dispozitat e ligjit.
* Mosparashikimin e një afati fundor për procesin e vlerësimit mbi të tre komponentët duke sjellë një proces të tejzgjatur dhe joeficent që cenon besimin e publikut.
* Mospërcaktimin e qartë në ligj mbi periudhën për të cilën do të kryhet verifikimi i pasurive të deklaruara dhe periudhës për të cilën do të vlerësohen/justifikohen pasuritë e deklaruara.

• Paqartësinë në parashikimet ligjore mbi kontrollin e figurës për sa i përket objektit, standardeve dhe rrethanave. • Subjektivizmin në vlerësimin e aftësive profesionale si pasojë e vlerësimit mbi tre punët më të mira të zgjedhura nga subjekti. • Mospërcaktimin e barrës së provës si element i hetimit administrativ.• Mosparashikimin në ligj të rasteve të dorëheqjes gjatë hetimit administrativ. • Mosparashikimin në ligj të detyrimit të institucioneve për zbatimin e vendimit.• Koston e lartë që përkon me trajtimin financiar të punonjësve të Komisionit të Jashtëm të Vlerësimit dhe sekretariatit teknik pranë tyre. |

Propozimet

|  |
| --- |
| Qëllimi i projektligjit ***“Për******disa shtesa dhe ndryshime në ligjin nr. 12/2018 “Për vlerësimin kalimtar dhe periodik të punonjësve të Policisë së Shtetit, Gardës së Republikës dhe Shërbimit për Çështjet e Brendshme dhe Ankesat në Ministrinë e Brendshme, i ndryshuar””***është të japë një kontribut real për afirmimin e punonjësve profesionistë dhe me integritet të lartë të Policisë së Shtetit, Gardës së Republikës dhe Agjencisë së Mbikëqyrjes Policore, nëpërmjet zbatimit të parimit të integritetit, rritjes profesionale dhe garantimit të një karriere të drejtë dhe të bazuar në meritokraci, duke krijuar në vazhdimësi institucione të forta dhe të besueshme. Arritja e këtij qëllimi synohet të realizohet nëpërmjet:1. reduktimit të fushës së zbatimit të ligjit 12/2018, referuar analizave dhe statistikave të realizuara për jetësimin e rekomandimeve të GRECO-s,
2. përcaktimit të një afati ligjor për kryerjen e procesit të vlerësimit,
3. plotësimit të vakumeve ligjore,
4. standardizimit dhe detajimit të procedurave të vlerësimit për të tre komponentët: pasuri, figurë dhe profesionalizëm,
5. parashikimit të sanksioneve ligjore për t’i dhënë fuqi detyruese zbatimit të vendimit të trupave të vlerësimit nga institucionet përkatëse, etj.

Me miratimin e këtij projektligji synohet që nëpërmjet disa shtesave dhe ndryshimeve të propozuara të garantohet një standard uniform vlerësimi pa prekur paanshmërinë, pavarësinë, objektivitetin dhe përputhjen e procesit të vlerësimit me parametrat e procesit të rregullt ligjor. Parimet e përgjithshme të realizimit të procesit të vlerësimit janë të njëjta si në ligjin ekzistues, por për shkak të disa problematikave të sipërpërmendura ka lindur nevoja për të hartuar këtë projektligj pa ndryshime thelbësore apo të përmbajtjes së ligjit. |

Pyetjet

|  |
| --- |
| *Jeni të ftuar të jepni komentet dhe kontributet tuaja për të gjitha aspektet e projekt-ligjit të propozuar.* * Si i vlerësoni përcaktimet në projektligj, kryesisht mbi: institucionin përgjegjës të vlerësimit, fushat e ushtrimit të veprimtarisë së institucionit të vlerësimit kalimtar, detyrat dhe përgjegjësitë e drejtuesit dhe anëtarëve të Trupave të Vlerësimit të Agjencisë së Mbikëqyrjes Policore apo Drejtuesin e Trupave të Vlerësimit?
* A jeni dakord me parashikimet e përcaktuara në projektligj për procedurat për përjashtimin e anëtarëve të Trupave të Vlerësimit, procedurën e vlerësimit të pasurisë nga ILDKPKI, objektin i kontrollit të figurës, vlerësimin e rrethanave për kontrollin e figurës, procedurën për kontrollin e figurës, burimet për vlerësimin e aftësive profesionale, raporti përfundimtar të vlerësimit profesional apo vlerësimin periodik të punonjësve?
 |